ཨེ་མ་ཧོཿ ངོ་བོ་ཀ་དག་འོད་གསལ་ཆོས་ཀྱི་སྐུ༔ རང་བཞིན་མ་འགགས་རྡོ་རྗེ་རྣལ་འབྱོར་མ༔ ཐུགས་རྗེའི་བདག་ཉིད་ཛྙཱ་ན་སཱ་ག་ར༔ ཡེ་ཤེས་སྒྱུ་མའི་གར་བསྒྱུར་རིག་པ་འཛིན༔ སྦས་པའི་རྣལ་འབྱོར་སུ་ཁ་བཛྲ་ལཿ རྣམ་གསུམ་དད་པའི་སྒོ་ནས་གསོལ་བ་འདེབས༔ འདི་ཕྱི་བར་གསུམ་འབྲལ་མེད་རྗེས་བཟུང་སྟེ༔ བསམ་དོན་ཡིད་བཞིན་འགྲུབ་པར་མཛད་དུ་གསོལ༔

ཁྱད་པར་བསྐྱེད་རྫོགས་གནད་ལ་རབ་གོམས་ནས༔ འོད་གསལ་རྫོགས་ཆེན་རིག་པ་མངོན་གྱུར་ཏེ༔ ཀ་དག་ཀུན་ཏུ་བཟང་པོར་བྱང་ཆུབ་ཤོག༔ ཅེས་པ་འདི་ཡང་དད་ལྡན་དགེ་བཙུན་ཕྲིན་ལས་བཟང་པོས་དར་བཅས་ནན་ཆེར་བསྐུལ་ངོར་སྤྲང་འཁྱམས་བདེ་བའི་རྡོ་རྗེས་བྲིས་པའོ།།